****

**V I L J A N D I L I N N**

**LINNAVOLIKOGU**

**EELARVE- JA ARENGUKOMISJONI**

**KOOSOLEKU PROTOKOLL**

Viljandi 19. august 2021 nr 1-8/21/42

Algus kell 17.00, lõpp kell 19.08

**Koosolekut juhatas** Helmut Hallemaa

**Protokollis** Helena Tiivel

**Võtsid osa liikmed:** Harri Juhani Aaltonen, Helmut Hallemaa, Rain Hüva, Kadi Jaanson, Ditmar Martinson, Innar Susi, Rein Suurkask, Malle Vahtra

**Võttis osa asendusliige** Maia Viikoja (P. Aru asendusliige)

**Puudusid:** Jaak Allik, Peep Aru, Margus Keerutaja, Tonio Tamra

**Koosolekul viibisid:** abilinnapea Jane Koitlepp, abilinnapea Kalvi Märtin, linnasekretär Ene Rink, linnapea Madis Timpson

Koosolek toimus füüsiliselt raekojas ja elektrooniliselt Microsoft Teamsi vahendusel.

Kinnitati järgnev päevakord.

**PÄEVAKORD:**

1. Viljandi linna eelarvest põhivara soetuseks antava sihtfinantseerimise kord (2021/360-1), II lugemine
2. Loa andmine varaliste kohustuste võtmiseks (2021/372)
3. Sihtasutuse Holstre-Polli Vabaajakeskus tegevuse lõpetamine (2021/353-2), III lugemine
4. Toetuse andmine (2021/373)
5. COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse taotlemiseks projektide nimekirja kinnitamine (2021/370)
6. Pöördumine – Tartu ja Uue tänava puud

**PÄEVAKORRAPUNKT NR 1**

**Viljandi linna eelarvest põhivara soetuseks antava sihtfinantseerimise kord (2021/360-1), II lugemine**

**KUULATI:**

M. Timpson andis ülevaate muudatustest, mis on tehtud eelnõu II lugemiseks.

Eelarve- ja arengukomisjon toetab revisjonikomisjoni ettepanekut lisada § 1 lõige 3 punkt 3 olemasolevale lausele „… ning selle kaudu linnakeskkonna või linnaelanikele suunatud teenuste parendamine.“

Koosoleku juhataja pani eelnõu hääletusele.

**Hääletati:**

9 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi linna eelarvest põhivara soetuseks antava sihtfinantseerimise kord (2021/360-1)“ koos revisjonikomisjonist tulnud ettepanekuga.

**PÄEVAKORRAPUNKT NR 2**

**Loa andmine varaliste kohustuste võtmiseks (2021/372)**

**KUULATI:**

M. Timpson andis ülevaate eelnõust, mille eesmärk on lubada linnavalitsusel võtta varalisi kohustusi ujulateenuse ostmiseks Aqva Hotels OÜ-lt Viljandi linnas perioodil 01.09.2024-31.08.2034.

**Sõnavõtud:**

H. Hallemaa, R. Hüva, H. J. Aaltonen

Koosoleku juhataja pani eelnõu hääletusele.

**Hääletati:**

7 poolt, 2 vastu, erapooletuid ei olnud.

**OTSUSTATI:**

Toetada eelnõu „Loa andmine varaliste kohustuste võtmiseks (2021/372)“.

H. J. Aaltonen lahkus koosolekult.

**PÄEVAKORRAPUNKT NR 3**

**Sihtasutuse Holstre-Polli Vabaajakeskus tegevuse lõpetamine (2021/353-2), III lugemine**

**KUULATI:**

J. Koitlepp andis ülevaate eelnõu III lugemiseks tehtud täiendustest.

Komisjon teeb ettepaneku jätta lisas välja 3. punkt ja 5. punkti II pool.

Komisjon palub volikogu ajaks lisada eelnõu juurde majandusaasta aruande.

R. Hüva – teen ettepaneku lisada nii otsuse kui lepingu preambulasse SA Holstre-Polli Vabaajakeskuse tänane bilansiline väärtus.

Komisjon toetas ettepanekut.

**Sõnavõtud:**

H. Hallemaa

Koosoleku juhataja pani eelnõu koos ettepanekuga hääletusele.

**Hääletati:**

7 poolt, 1 erapooletu, vastuhääli ei olnud.

**OTSUSTATI:**

1. Komisjon teeb ettepaneku jätta lisas välja 3. punkt ja 5. punkti II pool.

2. Lisada otsuse ja lepingu preambulasse SA Holstre-Polli Vabaajakeskuse tänane bilansiline väärtus.

3. Toetada eelnõu „Sihtasutuse Holstre-Polli Vabaajakeskus tegevuse lõpetamine (2021/353-2) koos tehtud ettepanekutega.

4. Komisjon palub volikogu ajaks lisada eelnõu juurde majandusaasta aruande.

**PÄEVAKORRAPUNKT NR 4**

**Toetuse andmine (2021/373)**

**KUULATI:**

J. Koitlepp andis ülevaate eelnõust, mille eesmärk on anda MTÜ-le Viljandi Talvepark Viljandi linna 2021. aasta eelarvest 10 000 eurot toetust suusatõstuki soetamiseks.

Komisjon palub linnavalitsusel sõnastada volikogu ajaks otsusesse, et kui tõstuk müüakse maha 5-aastase perioodi jooksul, siis tagada toetuse tagasimakse.

M. Vahtra – teen ettepaneku saata eelnõu II lugemisele.

**Sõnavõtt:**

R. Hüva

Komisjon palub linnavalitsusel täiendada ja täpsustada seletuskirja.

Koosoleku juhataja pani ettepaneku saata eelnõu II lugemisele hääletusele.

**Hääletati**:

1 poolt, 4 vastu, 2 erapooletut. 1 komisjoniliige ei hääletanud.

Ettepanek ei leidnud toetust.

Koosoleku juhataja pani eelnõu hääletusele.

**Hääletati:**

7 poolt, vastu ja erapooletuid ei olnud. 1 komisjoniliige ei hääletanud.

**OTSUSTATI:**

1. Komisjon palub linnavalitsusel sõnastada volikogu ajaks otsusesse, et kui tõstuk müüakse maha 5-aastase perioodi jooksul, siis tagada toetuse tagasimakse.

2. Komisjon palub linnavalitsusel täiendada ja täpsustada seletuskirja.

3. Toetada eelnõu „Toetuse andmine (2021/373)“ koos tehtud ettepanekuga.

**PÄEVAKORRAPUNKT NR 5**

**COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse taotlemiseks projektide nimekirja kinnitamine (2021/370)**

**KUULATI:**

K. Märtin andis ülevaate eelnõust, mille eesmärgiks on riigihalduse ministri 23.04.2021 määrusega nr 12 kehtestatud "COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse eraldamise ning kasutamise tingimuste ja korra“ (edaspidi nimetatud kord) alusel Viljandi linnale piirsummana määratud 379 000 euro suuruse toetuse taotlemise aluseks oleva projektide nimekirja kinnitamine ja linnavalitsusele volituste andmine toetuse taotlemiseks Rahandusministeeriumile dokumentide esitamiseks.

Koosoleku juhataja pani eelnõu hääletusele.

**Hääletati:**

7 poolt, vastu ja erapooletuid ei olnud. 1 komisjoniliige ei hääletanud.

**OTSUSTATI:**

Toetada eelnõu „COVID-19 olukorras kohaliku omavalitsuse üksustele investeeringuteks ning lammutamise ja remonttöödega seotud tegevusteks toetuse taotlemiseks projektide nimekirja kinnitamine (2021/370)“.

**PÄEVAKORRAPUNKT NR 6**

**Pöördumine – Tartu ja Uue tänava puud**

**KUULATI:**

H. Hallemaa andis ülevaate pöördumistest seoses Uue ja Tartu tn puude raiumisega.

E. Rink selgitas komisjonile asja juriidilist poolt.

H. Hallemaa – volikogu on võtnud vastu otsuse vaadata üle linna üldplaneering (21.09.2017 nr 436), kus oli välja toodud, et täpsustada tuleb kolme teemat ja üks nendest oli justnimelt haljastus. Haljastuse ja linnalooduskeskkonna planeeringutäienduse võiks linnavalitsus päevakorda võtta.

Komisjon soovitab mõlemat teemat käsitleda veel kord valitsuses.

**OTSUSTATI:**

Informatsioon võeti teadmiseks.

(allkirjastatud digitaalselt) (allkirjastatud digitaalselt)

Helmut Hallemaa Helena Tiivel

koosoleku juhataja protokollija